Јужноамериканска Плоча

Јужноамериканска Плоча — тектонска плоча која го опфаќа континентот Јужна Америка како и голем дел од тлото на Атлантскиот Океан на исток до Африканската Плоча со која го образува јужниот дел на Средноатлантскиот Гребен.

Источниот раб е раздвојувачка граница со Африканската Плоча; јужниот рабе сложена граница со Антарктичката, Скошанската и Сендвичката Плоча; западниот е приближувачка граница со подвлекувачката Насканска Плоча; северниот раб е граница со Карипската Плоча и океанската кора на Северноамериканската Плоча. Во Чилеанската Тројна Точка, близу западниот брег на полуостровот Тајтао–Трес Монтес се наоѓа океанскиот гребен наречен Чилеански Гребен кој активно се подвлекува под Јужноамериканската Плоча.

Геолошките истражувања покажуваат дека Јужноамериканската Плоча се движи на запад, оддалечувајќи се од Средноатлантскиот Гребен. Како последица од ова, источно насочената и погуста Насканска Плоча се подвлекува под западниот раб на Јужноамериканската долж тихоокеанскиот брег на континентот, со стапка од 77 мм годишно. Судирот на овие две плочи е одговорен за издигањето на Андите и настанокот на бројни вулкани (стратовулкани и штитести) расеани по тој планински венец.

 Поврзано 
 Геологија на Јужна Америка

 Наводи 

Категорија:Тектонски плочи
Категорија:Геологија на Јужна Америка
Категорија:Геологија на Атлантскиот Океан